મોરબી ખાતે દર શ્રાવણી પૂનમને સંસ્કૃતભારતી દ્વારા સમગ્ર ભારત અને વિશ્વમાં સંસ્કૃત દિવસ તરીકે ઉજવાય છે. તે અંતર્ગત મોરબીમાં સાર્થક વિદ્યામંદિર ખાતે શ્રાવણી પૂનમ પહેલાના 6 દિવસ એટલેકે તા.21 થી 25 ઓગસ્ટ દરમિયાન સંસ્કૃત સપ્તાહની ઉજવણી કરવામાં આવી અને છેલ્લા દિવસે સંસ્કૃત દિવસ ઉજવવામાં આવ્યો હતો.જેમાં ગીતાઅધ્યાય, શ્લોક પઠન,વદતું સંસ્કૃતમ,વકતૃત્વ વગેરે સ્પર્ધાનું આયોજન થયું. આ સ્પર્ધાના નિર્ણાયક તરીકે સંસ્કૃત ભારતી મોરબીના સહસંયોજક મયુરભાઈ શુક્લ તેમજ ઉષાબેન પંડ્યા અને હિરેનભાઈ રાવલ હાજર રહ્યા હતા.આ તકે સંસ્કૃતભારતી મોરબી જિલ્લા સંયોજક અને શાળાના સંચાલક કિશોરભાઈ શુક્લએ આભાર સાથે અભિનંદન પાઠવ્યા હતા. સ્પર્ધામાં ભાગ લેનાર તમામ વિદ્યાર્થીઓને પુરસ્કાર અને પ્રમાણપત્ર આપીને પ્રોત્સાહિત કર્યા હતા.